 1 Ndị Eze 5  Haịram bụ eze Taya wee zigara Sọlọmọn ndị na-ejere ya ozi, nihi na ọ nụrụ na ọ bụ ya ka ha tere mmanụ ịbụ eze nọnọdụ nna ya; nihi na Haịram hụrụ Devid nanya mgbe niile.Sọlọmọn wee zie Haịram, sị:Gị onwe gị maara nke ọma na Devid nna m enweghị ike iwuru aha Jehova bụ Chineke ya ụlọ nihi agha ha ji gbaa ya gburugburu, ruo mgbe Jehova mere ka ha nọrọ nokpuru ọbụ ụkwụ ya.Ma ugbu a, Jehova bụ Chineke m enyewo m ezumike gbaa gburugburu. Ọ dịghị onye nguzogide nọnụ, ọ dịghịkwa ihe ọjọọ na-emenụ.Lee, m na-eche echiche iwuru aha Jehova bụ Chineke m ụlọ, dị nnọọ ka Jehova kwere Devid nna m ná nkwa, sị, Ọ bụ nwa gị nke m ga-eme ka ọ nọkwasị nocheeze gị nọnọdụ gị ga-ewuru aha m ụlọ.Ugbu a, nye iwu ka ha gbutere m osisi sida na Lebanọn; ndị na-ejere m ozi ga-esonyere ndị na-ejere gị ozi, m ga-enyekwa gị ụgwọ ọrụ nke ndị na-ejere gị ozi dị ka ihe niile ị ga-ekwu si dị, nihi na gị onwe gị maara nke ọma na ọ dịghị onye nime anyị maara otú e si egbutu osisi dị ka ndị Saịdọn.O wee ruo na ozugbo Haịram nụrụ okwu Sọlọmọn, ọ malitere ịṅụrị ọṅụ nke ukwuu, o wee sị: Onye a gọziri agọzi ka Jehova bụ taa nihi na o nyewo Devid nwa maara ihe ịchị ndị a dị ọtụtụ!Ya mere, Haịram zigaara Sọlọmọn ozi, sị: Anụwo m ihe i ziri m. Mụ onwe m ga-eme ihe niile ị chọrọ nihe metụtara osisi sida na osisi junipa.Ndị na-ejere m ozi ga-esi na Lebanọn budata ha noké osimiri; mụ onwe m ga-ekekọta ha ọnụ ka ha see noké osimiri ruo nebe ị ga-agwa m; m ga-atọsakwa ha nebe ahụ, gị onwe gị kwa ga-eburu ha; ị ga-emekwa ihe m chọrọ site ninye m ihe ezinụlọ m ga-eri.Haịram wee na-ebunye Sọlọmọn osisi sida na osisi junipa dị ka ihe niile ọ chọrọ si dị.Sọlọmọn nonwe ya bunyere Haịram puku ihe ọtụtụ kọọ ọka wit iri abụọ dị ka ihe oriri maka ezinụlọ ya na ihe ọtụtụ kọọ iri abụọ nke mmanụ a sụpụtara ná mkpụrụ oliv. Nke ahụ bụ ihe Sọlọmọn na-ebunye Haịram site nafọ ruo nafọ.Jehova nyere Sọlọmọn amamihe, dị nnọọ ka o kwere ya ná nkwa; udo wee dị netiti Haịram na Sọlọmọn, ha abụọ wee gbaa ndụ.Eze Sọlọmọn wee si nIzrel dum na-akpọta ndị a kpọọrọ ịrụ ọrụ mmanye; ndị a kpọọrọ ịrụ ọrụ mmanye dị puku ndị ikom iri atọ.Ọ na-ezigakwa ha Lebanọn puku mmadụ iri puku mmadụ iri, ha na-agbanwe ibe ha kwa ọnwa. Ha na-anọ na Lebanọn ruo otu ọnwa, nọọ ọnwa abụọ nụlọ ha; Adọnaịram bụkwa onyeisi ndị a kpọọrọ ịrụ ọrụ mmanye.Sọlọmọn wee nwee puku mmadụ iri asaa ndị na-ebu ibu nakwa puku mmadụ iri asatọ ndị na-awa nkume nugwu,ma e wezụga ndị isi na-anọchite anya Sọlọmọn, bụ ndị na-elekọta ọrụ ya, bụ ndị isi ọrụ dị puku atọ na narị atọ, ndị na-ahụ maka ndị na-arụ ọrụ.Eze wee nye iwu ka ha na-awapụta nnukwute nkume ndị dị oké ọnụ, iji jiri nkume a wapụtara awapụta tọọ ntọala ụlọ ahụ.Ya mere, ndị na-ewuru Sọlọmọn ụlọ na ndị na-ewuru Haịram ụlọ na ndị Gibal wara ha, ha nọkwa na-akwadebe osisi na nkume ndị ahụ iji wuo ụlọ ahụ. 